Razred:6b

Predmet: Razredna ura

Datum. 21.4.2020

Učna tema: OKUŽBE S KLOPI

Dragi učenci in učenke !

Današnjo RU bi vas želela seznaniti s težavami, ki jih lahko povzročijo klopi. V tem času vsak dan govorimo o virusu, pozabljamo pa na ostale bolezni, ki so ves čas prisotni. Čeprav smo doma, v izolaciji, pa sem prepričana, da greste tudi ven v naravo. Vsekakor je prav, vendar moramo upoštevati priporočila strokovnjakov. Tudi če gremo samo na zelenico, lahko dobimo klopa. Letos je bila zima mila, zato so se klopi začeli pojavljati zelo zgodaj .Vbodov klopov je veliko, niso pa vsi okuženi .Se pravi- vsak vbod ni nevaren, vendar mi ne moremo vedeti, ali je klop okužen .Klopi povzročajo tri vrste bolezni. Najpogostejša bolezen je borelioza .Vse tri bolezni povzročajo težka bolezenska stanja, ali celo doživljenjske težave .Najpogostejši simptomi okužbe so glavobol, povečana telesna temperatura, slabo počutje. Težave se pojavijo kakšen teden po ugrizu klopa.

Ker je borelioza najpogostejša, naj vam razložim potek te bolezni. Na mestu vboda klopa se naredi rdečina, lahko malo srbi .Rdečina se veča, v sredini postaja koža svetlejša, pojavi se rdeč rob .Pri človeku se pojavi glavobol ,utrujenost, lahko tudi povišana temperatura. Pri takih simptomih je potrebno obiskati zdravnika. Bolezen zdravijo antibiotiki. Če bolezen ni pravočasno odkrita- rdečine zgine sama čez nekaj časa, ima lahko človek hude posledice- prizadetost živčevja, sklepov, srca.

Kako ravnamo, če opazimo klopa, ki se je že prisesal?

* Potrebno ga je čimprej odstraniti
* Opazujemo mesto, kjer je klop bil
* Če na koži nastanejo spremembe, obiščemo zdravnika

Kljub nevarnostim, ki prežijo v naravi, bomo seveda šli ven. Strokovnjaki svetujejo, da se oblečemo v svetla oblačila, ki pokrijejo čim več kože ,lahko se namažemo s sredstvi ,ki odvračajo klope .Ko pridemo domov, se obvezno preoblečemo, stuširamo. Če pa kljub vsemu v svoji koži opazimo klopa, ga s pinceto odstranimo. Če v koži ostane rilček, ni nič narobe, saj je to za kožo tujek in bo šel slej kot prej ven.

Ko boste imeli čas, pojdite ven, nadihajte se svežega zraka. Zbistrili si boste glavo in potem lažje opravljali domače delo .In še enkrat- upoštevajte priporočila glede korona virusa in glede klopov.

Lepe dneve vam želim.

 Razredničarka: Marjetka Hren